<classify> JANETH MUSHI-ARUSHA MKAZI wa eneo la Lemara jijini Arusha, Joel Kazimoto 26, amepandishwakizimbani akikabiliwa na makosa manne ya wizi ikiwemo ya madini aina yaTanzanite yenye thamani ya Sh milioni 200 na fedha tasilim Sh milioni 81. Mbele ya Mahakama ya Hakimu Mkazi Arusha, mtuhumiwa huyo alipandishwakizimbani jana ambapo Jamhuri iliwakilishwa na wakili Ahmed Khatibu, utetezi ukiwakilishwa nawakili Edmund Ngemela. Akimsomea mashitaka hayo katika kesi hiyo ya jinai namba 87 ya mwakahuu, Wakili Khatibu alidai kosa la kwanza mtuhumiwa anadaiwa kati ya Juni Mosimwaka jana na Juni 30 ,eneo la Njiro aliiba madini hayo ambayo ni mali yaEmanuel Wado. Kosa la pili anadaiwa Desemba 23 mwaka jana eneo la Njiro aliiba fedhatasilimu Sh milioni sita mali ya Frida Emanuel. Kosa la tatu anadaiwa tarehe isiyojulikana kati ya mwaka 2018 hadi2019, eneo la Njiro aliiba fedha taslimu Sh milioni 60, mali ya Emanuel Wado. Wakili huyo alidai kosa la nne mtuhumiwa huyo anadaiwa kati ya mwaka20182019 eneo la Njiro, aliiba Dola za Marekani 7,000 ambazo zilikuwa sawa naSh milioni 15 mali ya Emanuel Wado. Mshitakiwa huyo alikana kutenda makosa hayo ambapo Wakili Khatibualidai mahakamani hapo kuwa upelelezi haujakamilika na kuomba tarehe nyingineya kutajwa kwa shauri hilo. Hakimu Mkazi wa Mahakama hiyo, Jeniffer Edward,manayesikiliza shaurihilo alimweleza mshitakiwa huyo dhamana iko wazi kwa masharti ya kuweka Sh milioni140 kwenye akaunti ya mahakama au kuwasilisha hati ya mali iliyothaminiwa yenyethamani hiyo. Kwa sasa hivi masharti yaliyotolewa mteja wangu hatawezakutekeleza, amekaa mahabusu polisi zaidi ya siku 45 kabla ya kuletwamahakamani, naomba muda ili mteja wangu atimize mashsrtialiyopewa,alisema Wakili Ngemela Hakimu Jeniffer aliahirisha kesi hiyo hadi Aprili 16 mwaka huu, ambapomshitakiwa huyo alipelekwa mahabusu ya Gereza Kuu la Kisongo kwa kushindwakutumiza masharti ya dhamana yaliyotolewa na mahakama.  <topic>: KITAIFA 